2 сарын 26

2 сарын 26 нь Григорийн тооллын жилийн 57 дахь өдөр бөгөөд жилийн эцэс хүртэл 308 өдөр (өндөр жил бол 309 өдөр) үлдэж байна.

 Онцлох үйл явдал 
 МЭӨ 747 - Эпокын Птоломейн эрин үе эхэлжээ. 
 364 - I Валентиниан өөрийгөө хаан хэмээн зарлав. 
 1233 - Жин болон Монголын дайн: Нэг сар гаруйн хугацаанд Жин гүрний нийслэл Кайфенг хотыг бүслэсний эцэст Монголын эзэнт гүрэн Жин гүрнийг эзэлжээ. 
 1616 - Алдарт одон оронч Галилео Галилейн дэлхий нарыг тойрдог тухай үзлийг олон нийтэд заахыг Ромын католик сүмээс албан ёсоор хориглов. 
 1815 - Наполеон Бонапарт Элба арлаас оргожээ. 
 1876 - Япон-Солонгосын хооронд байгуулсан гэрээний дагуу Япончууд тус улсад тусгай эрх дархтай болсон бөгөөд Япончууд гурван боомт нээж, худалдааг хянахаар санаархаж эхлэв. 
 1909 - Дэлхийн хамгийн анхны бүрэн хэмжээний өнгөт кино Лондон хотын "Пелас" ордонд үзэгчдийн хүртээл болжээ. 
 1914 - Алдарт "Титаник" хөлгийн өмнө бүтээгдсэн том хэмжээний усан онгоц болох "Британник" хөлөг үйлдвэрээс гарчээ. 
 1919 - АНУ-ын Ерөнхийлөгч Вүүдроу Уильсон "Их хавцлын үндэсний дархан газрыг байгуулах тогтоолд гарын үсэг зурав. 
 1935 - Адольф Гитлер Версалийн гэрээнээс ухарч, аугаа үндэстнийг байгуулна гэдгээ зарлан тунхаглажээ. 
 1936 - Японы армийн залуу офицерууд нэгдэж төрийн эргэлт хийхээр завдав. 
 1952 - Канадын Ерөнхийлөн захирагчийн суудалд Винсент Масси сууснаар тус улсад төрсөн анхны ерөнхийлөн захирагч болжээ. 
 1966 - Аполло сансрын хөтөлбөр: AS-201 пуужинг амжилттай хөөргөжээ. 
 1971 - НҮБ-ын Ерөнхий нарийн бичгийн дарга У Тант "Эх дэлхийн өдөр"-ийг НҮБ-ийн гишүүн орон бүрт тэмдэглэж байх шийдвэр гаргав. 
 1980 - Египет болон Израйль улс дипломат харилцаа тогтоов. 
 1992 - Нагорно-Карабахын дайн: Арменийн зэвсэгт хүчин Азербайжаны Хожали тосгонд нэвтрэн халдлага үйлдсэний улмаас 100 гаруй энгийн иргэн амиа алджээ.
 1993 - Дэлхийн худалдааны төвийн "Хойд Цамхаг"-ын зогсоолд тавьсан машинд бөмбөг дэлбэрч зургаан хүн амиа алдан, 1000 гаруй хүн их, бага хэмжээгээр шархдав.
 1995 - Их Британийн нутаг дэвсгэрт 1762 оноос хойш үйл ажиллагаа явуулсан "Барингс" хөрөнгө оруулалтын банк санхүүгийн алдаатай бодлогын улмаас дампуурлаа зарлав. 
 2008 - Хойд Солонгосын нийслэл хотод "Нью-Йоркын филармони" тоглолт үйлдсэн нь тус улсын түүхэнд анхны тохиолдол болжээ.
 2013 - Египетийн Луксор хотод агаарын бөмбөлөг хоорондоо мөргөлдөж 19 хүн амиа алджээ.

 Мэндэлсэн алдартнууд 
 1777 - Сербийн анхны Ерөнхий сайд Матия Ненадович (1854 онд нас барсан)
 1786 - Францын 25 дахь Ерөнхий сайд, математикч Франсуа Араго (1853 онд нас барсан)
 1802 - Францын нэрт зохиолч Виктор Гюго (1885 онд нас барсан)
 1829 - Жинсэн хувцас зохион бүтээгч Леви Страусс (1902 онд нас барсан)
 1861 - Болгарын эзэн хаан I Фердинанд (1948 онд нас барсан)
 1880 - Ирландын нэрт одон оронч Кеннет Эджуорт (1972 онд нас барсан)
 1885 - Литва улсын хоёр дахь ерөнхийлөгч Александрас Стулгинскис (1969 онд нас барсан)
 1899 - Швейцар улсын холбооны Ерөнхийлөгч Макс Петитпьер (1994 онд нас барсан)
 1903 - Нобелийн шагналт Италийн химич Гиулио Натта (1979 онд нас барсан)
 1918 - Зөвлөлт Беларусийн удирдагч Пётр Машеров (1980 онд нас барсан)
 1924 - Японы Ерөнхий сайд Такешита Нобору (2000 онд нас барсан)
 1928 - Израйлийн Ерөнхий сайд Ариел Шарон (2014 онд нас барсан)
 1932 - Америкийн алдарт кантри дуучин Жонни Кеш (2003 онд нас барсан)
 1946 - Нобелийн шагналт Америкийн химич Ахмед Зевэйл (2016 онд нас барсан)
 1950 - Шинэ Зеландын Ерөнхий сайд Элен Кларк 
 1954 - Туркийн 12 дахь Ерөнхийлөгч Реджэп Таийп Эрдоан 
 1957 - Олимп, дэлхийн аварга Америкийн усанд сэлэгч Кийна Ротхаммер
 1959 - Туркийн 37 дахь ерөнхий сайд Ахмет Давутоглу 
 1973 - Норвегийн домогт хөлбөмбөгч Оле Гуннер Солша 
 1982 - Хятадын нэрт теннисч На Ли 
 1983 - Португалийн хөлбөмбөгч Пепе 
 1985 - Испанийн хөлбөмбөгч Фернандо Йоренте 
 1989 - Францын хөлбөмбөгч Габриел Обертан

 Энэ өдөр нас барагсад 
 1275 - Английн гүнж Маргарет (1240 онд төрсөн)
 1577 - Шведийн эзэн хаан XIV Эрик (1533 онд төрсөн)
 1883 - Греккийн ерөнхий сайд Александрос Кумундурос (1817 онд төрсөн)
 1914 - Халхын хүрээний бүх хэргийг захиран шийтгэгч яамны тэргүүн сайд Эрдэнэ далай Жүн ван Гомбосүрэн (Төрсөн огноо тодорхойгүй)
 1921 - Австрийн нэрт эдийн засагч Карл Мээнгэр (1840 онд төрсөн)
 1931 - Нобелийн шагналт Германы химич Отто Валлах (1847 онд төрсөн)
 1952 - Грекийн Ерөнхийлөгч Теодорос Пангалос (1878 онд төрсөн)
 1969 - Израйлийн гурав дахь Ерөнхий сайд Леви Эшкол (1895 онд төрсөн)
 1985 - Нобелийн шагналт Америкийн эдийн засагч Тиалинг Күүпманс (1910 онд төрсөн)
 1998 - Нобелийн шагналт Америкийн эдийн засагч Теодор Шульц (1902 онд төрсөн)
 2005 - "Макинтош" компьютерийг зохион бүтээгч Жеф Раскин (1943 онд төрсөн)

 Тэмдэглэлт өдөр 
  Хожалигийн халдлагад амь үрэгдэгсдийг дурсах өдөр 
  Чөлөөлөгдсөн өдөр 
  Улаан хувцас өмсөх өдөр 
 Эх орончдын өдөр (Исламиын шашинт улсууд)

0226
#26